CES: MakerBot už vie tlačiť v 3D aj pomocou kovu, dreva a kameňa
Výrobca 3D tlačiarní MakerBot predstavil na CES 2015 nové náplne pre svoje zariadenia. Ide o materiál na báze PLA, ale s kompozitom obsahujúcim skutočný kov, kameň a drevo. Predviedol aj funkciu diaľkového monitorovania svojich najnovších 3D tlačiarní.
Vďaka novému typu kompozitného vlákna PLA s prímesou kovu, dreva a kameňa budú mať vytlačené objekty vzhľad a aj niektoré vlastnosti použitých materiálov. Napríklad predmety vytlačené z kovového vlákna PLA sa budú dať zmagnetizovať a budú aj ťažšie ako predmety vytlačeného z čistého plastového vlákna PLA. Budete si tak môcť zhotoviť hoci vlastné magnetky na chladničku.
MakerBot ukázal aj niektoré objekty vytlačeného z nového typu vlákna, ktoré vyzerali veľmi realisticky. Napríklad kladivo zhotovené 3D tlačou z takéhoto materiálu vyzerá ako bežné kladivo a dá sa tak aj použiť.
Spoločnosť predstavila aj návrh inteligentného extrudéra (Smart Extruder), ktorý umožní rýchlu výmenu tlačového materiálu, vyžadovanú pri zhotovovaní kompozitných 3D objektov.
Ak totiž chcete tlačiť z nových materiálov, potrebujete osobitný extrudér pre každý typ materiálu. Zariadenia z piatej generácie 3D tlačiarní MakerBot podporujú inteligentný extrudér, ktorý umožní ľahkú výmenu. Spoločnosť začne inteligentné extrudéry dodávať na trh v druhej polovici tohto roka. Dovtedy by sa do nových modelov tlačiarní mala integrovať aj funkcia Mobile True Remote Monitoring. Tá umožní diaľkové monitorovanie 3D tlačových úloh cez Wi-Fi alebo mobilný signál. Vzhľadom na to, že 3D tlač môže trvať aj niekoľko hodín, bude to veľmi užitočná vlastnosť.
Zdroj: cnet.com
Mohlo by Vás zaujímať
Pred niekoľkými rokmi Google zjednodušil používateľom webu dokazovanie, že sú ľudia, a nie automatizované roboty, keď nahradil systém CAPTCHA (akronym pre Completely Automated Public Turing test to te ...
Britská spoločnosť Diaego, ktorej patria značky ako Johnnie Walker, Smirnoff či Guinness použila "taktiku zastrašovania" a spojila svoje sily so Samsungom pri tvorbe dosť hrôzostrašného videa s virtu ...
Telefón nabitý do minúty a batéria poháňaná baktériami? Na alternatívne zdroje energie si ešte počkáme
Hoci batériám stále dominujú tie lítiovo-iónové, vedci priebežne hľadajú efektívnejšie alternatívy. Nové prototypy vydržia napríklad 7500 cyklov vybitia a nabitia, majú až osemkrát vyššiu energetickú ...